Diari Oficial de la Generalitat Valenciana


Sumari del DOGV 813, del 28-04-1988 (1988/810995)

ORDRE de 19 d'abril de 1988, de la Conselleria de Sanitat i Consum, per la qual es regula la concessió, durant l'exercici 1988, de subvencions a Associacions de Consumidors i Usuaris.
---------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/04/19/(2)/dof/vci/html**

### Dades del document

Número de DOGV
:   813

Data del DOGV
:   28-04-1988

Secció del DOGV
:   DISPOSICIONS GENERALS

Número del document
:   1988/810995


Data del document
:   19-04-1988

Organisme emissor
:   Conselleria de Sanitat i Consum

Tipus de document
:   Ordre

Ordre de 19 d'abril de 1988, de la Conselleria de Sanitat i Consum, per la qual es regula la concessió, durant l'exercici 1988, de subvencions a Associacions de Consumidors i Usuaris.  
La Llei de la Generalitat Valenciana 2/1987, de 2 d'abril, d'Estatut de Consumidors i Usuaris de la Comunitat Valenciana recull, entre els seus aspectes fonamentals, la potenciació del moviment associatiu dels consumidors. Això s'articula mitjançant la creació d'òrgans de representació de les associacions de consumidors, com el Consell Valencià de Consum i l?establiment dels mecanismes que possibiliten formalment l'actuació d'acord amb la Llei de les associacions, com és el Registre Públic d?associacions de Consumidors i Usuaris de la Comunitat Valenciana, regulat per Decret del Consell 187/1987. Tot això ha de complementar-se, d'acord amb els principis de la Llei 2/1987, amb mesures de suport tècnic i financen Per això, cal establir una ajuda econòmica que impulse les actuacions de les associacions de consumidors i usuaris, i en atenció d'aquestes consideracions,  
ORDENE:  
Article primer  
Les associacions de consumidors i usuaris, radicades en l?àmbit de la Comunitat Valenciana i que es troben inscrites en el Registre Públic d?associacions de Consumidors i Usuaris de la Comunitat Valenciana podran sol·licitar subvencions per a llurs despeses de funcionament i activitats realitzades durant l?exercici 1988. A aquest efecte hauran de presentar sol·licitud, en els termes que estableix aquesta Ordre, en la Direcció General de Consum, sítia a València, carrer Amadeu de Savoia, 2, en el termini màxim d'un mes a partir de l?entrada en vigor.  
Article segon  
Les subvencions finançaran despeses compreses en els següents conceptes:  
a) Despeses de funcionament de l'associació i celebració d'actes estatutaris.  
b) Funcionament de Gabinets Jurídics.  
c) Remuneracions de personal gerent o de gabinet d'atenció al consumidor.  
d) Programes d'educació, formació i informació realitzats per les associacions.  
e) Assistència de socis a activitats formatives o en representació dels consumidors.  
f) Participació en procediments desplegats per les Juntes Arbitrals de Consum.  
Article tercer  
L'import de l'ajuda per a despeses de funcionament i actes estatutaris no podrà superar el 50% de la despesa que efectivament es realitze i justifique per les Associacions.  
En la resta de casos, l'ajuda no podrà superar el 80% de la despesa efectivament realitzada i justificada, tret del supòsit de gratificacions corresponents a l'apartat f) de l'article segon d'aquesta Ordre, que es podrà subvencionar totalment, amb el límit màxim que, amb caràcter general, s'estableix en l'apartat h) de l'article seté.  
Article quart  
Els criteris a seguir per a la concessió de subvencions i l?establiment de la quantia seran els següents:  
a) Qualitat i transcendència de les actuacions a desplegar per l'associació sol·licitant.  
b) Nombre d'afiliats amb què compta l'associació i la seua implantació.  
c) Valoració dels programes desplegats l'any anterior.  
Article cinqué  
Per accedir a les subvencions, les associacions de consumidors hauran de presentar la següent documentació.  
- Sol·licitud de subvenció, firmada pel President de l'associació, on figure el número d'inscripció en el Registre Públic d?associacions de Consumidors i Usuaris de la Comunitat Valenciana, així com de la quantia total de l'ajuda demanada.  
- Certificació firmada pel Secretari de l'Acord de la Junta Rectora de sol·licitar la subvenció, així com del número d'identificació fiscal (NIF) de l'associació i l'adreça bancària per a l?ingrés de les quantitats que puguen ser concedides.  
- Relació succinta i quantificada dels conceptes per als quals se sol·licita la subvenció, ordenats conformement estableix l'article segon d'aquesta Ordre.  
- Qualsevol altra documentació que considere l'associació per a millor conéixer i estimar les actuacions i programes a desplegar.  
Article sisé  
El Conseller de Sanitat i Consum, a proposta del Director General de Consum, dictarà Resolució per la qual es concedeixen les subvencions, fixant-ne les seues quanties, d'acord amb les possibilitats pressupostàries.  
Per a l'efectiu lliurament de les subvencions concedides serà preceptiva la prèvia justificació de la despesa realitzada, com s'estableix en l'article seté, i se'n podran lliurar quantitats parcials.  
Article seté  
S'estableixen com a normes específiques per a la justificació d'aquestes subvencions les següents:  
a) Les factures o justificants presentats hauran de ser originals, amb data anterior al 31 de desembre de 1988, i hi haurà de figurar el vist-i-plau del President de l'Associació.  
b) Les factures hauran de comptar amb totes les dades formals que la normativa estableix amb caràcter general per a llur expedició.  
c) Les justificacions corresponents al personal fix es presentaran necessàriament en nòmines ajustades al model oficial, acompanyades dels justificants de cotització a la Seguretat Social.  
d) Us justificacions corresponents a col·laboracions de caràcter temporal figuraran en rebuts on consten les dades del perceptor, el DNI, el concepte pel qual es retribueix i la retenció corresponent a l?IRPF  
e) No seran admesos els justificants de despesa per atencions socials.  
f) Quan es justificaran viatges s'hauran d'acompanyar dels rebuts o factures corresponents a estades i menjars, i no s'hi podran superar, per tots els conceptes, la quantia de 6.000 pessetes diàries.  
g) Els desplaçaments es justificaran mitjançant el bitllet corresponent en el cas que s'efectuen en línies regulars. Quan el transport es realitze en vehicle particular, haurà d'indicar s'hi marca i matrícula del vehicle, i se'n farà una valoració a raó de 17 pessetes/km.  
h) En els supòsits regulats en l'apartat f) de l'article segon, es justificarà mitjançant la presentació de certificat lliurat pel Secretari de la Junta Arbitral, i es valorarà l?import màxim a subvencionar per gratificació en 1.500 pessetes per procediment.  
i) Els justificants es presentaran agrupats d'acord amb els conceptes de l'article segon.  
Article vuité  
La manca de justificació de les despeses en la forma establerta en aquesta Ordre o l'aplicació diferent a l?específicada donarà lloc a la retirada de la subvenció.  
DISPOSICIO FINAL  
Aquesta Ordre entrarà en vigor el dia de la seua publicació en el Diari Oficial de la Generalitat Valenciana.  
València, 19 d'abril de 1988.  
El Conseller de Sanitat i Consum,   
JOAQUIN COLOMER SALA


Còpia Permalink ELI